Jalan Negeri Kedah K374

Jalan Negeri Kedah K374 (dikenali sebagai Jalan Telaga Mas atau Jalan Kampung Belukar–Jabi–Telaga Mas) ialah jalan negeri utara-selatan yang terletak di bahagian timur laut Daerah Kota Setar dan bahagian barat Daerah Pokok Sena, dalam negeri Kedah, Malaysia. Jalan Negeri K374 bertindak menyambungkan antara K373 (Jalan Sungai Mati–Telaga Mas) di penghujung utara dengan FT 175 (Jalan Gurun–Kepala Batas) di penghujung selatan, dengan panjang jajarannya mencecah .

 Interpretasi laluan 
Dengan panjang laluan kira-kira , Jalan Negeri K374 bertindak menghubungkan antara petempatan di bahagian tengah Mukim Telaga Mas dalam Daerah Kota Setar iaitu Kampung Bukit Teriak dengan Kampung Kubang Makdee di bahagian barat Mukim Jabi dalam Daerah Pokok Sena. Jalan raya ini merupakan jalan raya yang berturap sepenuhnya, dan diseliakan oleh Jabatan Kerja Raya (JKR) Daerah Kota Setar. Dalam pangkalan data Sistem Maklumat Rekod-Rekod Jalan Raya Malaysia (MARRIS), nama Jalan Negeri K374 diwartakan sebagai Jalan Kampung Belukar–Jabi–Telaga Mas. 

K374 bermula sebagai kilometer sifar di persimpangan K373 (Jalan Sungai Mati–Telaga Mas) di 600 meter ke tenggara dari Kampung Bukit Teriak. Bermula daripada situ, jalan raya ini menuju ke arah selatan di samping melalui kawasan pertanian sawah padi dan kawasan petempatan manusia berpolakan berselerak. Di sepanjang jalan raya ini juga, terdapat beberapa simpang kecil untuk menuju ke jalan kampung (Jalan Perhubungan Desa; JPD), yang menyediakan laluan penghubung ke beberapa kawasan perkampungan termasuk Kampung Baru Telaga Mas, Kampung Telaga Mas, Kampung Keranji, Kampung Bukit dan Kampung Bendang Perang. Jajaran diteruskan lagi sehingga di penghujung selatan berdekatan dengan Kampung Kubang Makkee, kira-kira 550 meter daripadanya ke arah timur laut, di mana jalan raya ini akan bertemu dengan FT 175 (Jalan Gurun–Kepala Batas) berhampiran dengan bangunan kilang SCS Industries Sendirian Berhad.

 Persimpangan utama 
Kesemua bahagian laluan negeri ini terletak di Kedah, Malaysia.

|-

 Rujukan 

 Pautan luar 
 Peta Jalan Raya JKR Semenanjung Malaysia, Jabatan Kerja Raya Malaysia

Kategori:Jalan negeri di Daerah Kota Setar